EkBass/fiwiki-20250220-pages-articles huggingface dataset:
Shardik

Shardik: Beklan herra () on vuonna 1974 ilmestynyt Richard Adamsin fantasiaromaani. Se on Adamsin toinen romaani ja ensimmäinen, joka sijoittuu hänen luomaansa Beklan valtakuntaan. Romaani kertoo jättiläiskarhun ympärille muodostuvasta uskonnosta. Adams kirjoitti kymmenen vuotta myöhemmin romaanille jatko-osan Maia, joka sijoittuu useita vuosia Shardikin tapahtumien jälkeiseen aikaan. ==Juoni== Kaksi kertaa miestä korkeampi karhu pakenee metsäpalon alta Ortelga-joen saarelle, josta sen löytää uupuneena Kelderek, metsästäjä, joka luulee karhun olevan Shardik, "Jumalan Voima", joka on palannut palvojiensa luokse. Kelderek kertoo uskostaan paikallisille paroneille ja papittarille. Ortelgalaiset olivat kerran Beklan valtakunnan hallitsijoita. Vastoin ylipapitar Tugindan toiveita käynnistetään sotilaallinen kampanja Beklan valloittamiseksi. Karhu rauhoitetaan, laitetaan häkkiin ja kuljetetaan sotaretkelle, kunnes se herää ja vapautetaan keskellä taistelua, jonka ortelgalaiset ovat häviämäisillään. Shardikin hyökkäys demoralisoi vihollisen, ja vastustajan armeija kokee murskatappion. Kelderekistä tulee pappiskuningas, ja Shardikin palvonta palautetaan keskeiseen asemaan Beklassa. Viisi vuotta hallittuaan Bekla on edelleen sodassa, ja kansan keskellä on tyytymättömyyttä erityisesti ortelgalaisten laajentamaan lailliseen orjuuteen. Kun karhu karkaa jälleen, Kelderek lähtee takaa-ajoon yksin. He vaeltavat erämaassa pitkään horjuen, kumpikin nälänhädän ja hulluuden partaalla tavaten monia vihollisia matkan varrella. Kelderek menettää sekä kykynsä että halunsa jatkaa, koska hän on menettänyt uskonsa. Lopulta saapuessaan Zerayyn, lainsuojattomaan kaupunkiin sivilisaation rajojen takana, hän kohtaa uudelleen ylipapitar Tugindan ja Melathysin, Shardikin entisen papittaren, johon hän rakastuu. Kelderek jää vangiksi Genshedille, laittomalle orjakauppiaalle, jolla on mukanaan suuri joukko lapsiorjia, joiden kiduttamisesta hän iloitsee. Genshed pakenee kapinajoukkoja, jotka halveksivat orjakauppaa, ja monet lapset eivät selviä marssista. Genshed on aikeissa tappaa Kelderekin, vaikka hän tietää vangin arvon Beklan entisenä hallitsijana, kun kuoleva Shardik syöksyy metsästä. Karhu hyökkää Genshedin kimppuun haavoittaen häntä kuolettavasti, ennen kuin se kaatuu kuolleena jokeen. Kelderek, uskonsa palanneena, palaa lasten kanssa Zerayn kaupunkiin, ja Beklan uudet hallitsijat nimittävät hänet sen kuvernööriksi. Joitakin vuosia myöhemmin kaupunki on nyt niin monien orpojen koti, että lapsia on kaksi kertaa enemmän kuin aikuisia, ja he työskentelevät tässä yhteiskunnassa aivan kuten aikuiset. Shardikin kuolemaa pidetään pyhänä ja merkkinä siitä, että kaikkia lapsia tulee arvostaa. Kelderek ja Melathys ovat naimisissa ja heillä on kaksi omaa lasta, ja he aloittavat kauppaneuvottelut kaukaisen Zakalonin valtakunnan lähettilään kanssa. ==Lähteet== Luokka:Vuoden 1974 kirjat Luokka:Englantilaiset fantasiaromaanit
Lesja Ukrajinkan kansallinen akateeminen draamateatteri

thumb|Lesja Ukrajinkan kansallinen akateeminen draamateatteri syyskuussa 2012. Lesja Ukrajinkan kansallinen akateeminen draamateatteri on teatteri Kiovassa. Sen aiempi nimi Kansallinen akateeminen venäläisen draaman teatteri () viittasi venäläiseen draamaan. Teatterin nimi ja ohjelmisto muutettiin helmikuussa 2022 sen jälkeen kun Venäjä oli hyökännyt Ukrainaan. Teatteri sai vuonna 1966 akateemisen teatterin aseman. Ukrainan neuvostoaikana se oli puolueen suosima teatteri ja propagoi erityisesti venäläistä kulttuuria. Ohjelmisto koostui venäläisistä klassikoista ja neuvostoaikaisista näytelmistä. Ukrainalaisista klassikoista siellä esitettiin Lesja Ukrajinkan näytelmiä. Sen henkilökunnassa oli melko vähän ukrainalaisia. Se sai 1994 kansallisteatterin aseman. Taiteellinen johtaja on ollut vuodesta 1994 lähtien 1994 Myh’ailo Reznikovytš. Teatterin taustalla on Solovtsevin teatteri, josta se muodostettiin 1919 nimellä Ukrainan neuvostotasavallan toinen valtionteatteri. Vuonna 1926 se sai nimen Kiovan venäläisen draaman teatteri. ==Lähteet== ==Aiheesta muualla== Luokka:Ukrainan teatteri
Villieläin (kappale)

Villieläin on suomalaisen artisti Ramses II:n debyyttisingle, jonka hän julkaisi 4. kesäkuuta 2021. Kappaleen musiikkivideo julkaistiin saman vuoden syyskuussa. Suureen suosioon ”Villieläin” nousi Suomen voitettua jääkiekon maailmanmestaruuden toukokuussa 2022. Kappaleesta tuli Leijonien ”pukukoppibiisi”, ja sitä soitettiin myös loppuottelun jälkeen palkintojenjaossa. Ramses II esitti kappaleen Leijonien kultajuhlassa Tampereella 30. toukokuuta. ”Villieläin” debytoi Suomen singlelistalla sijalla 13. viikolla 19/2022. Seuraavien viikkojen aikana se nousi viiden kärkeen, ja lopulta listaykköseksi viikolla 22. ”Villieläin” ylsi myös Spotifyssa Suomen Top 50 -listan kärkeen. Se teki lisäksi Suomen Spotifyn päiväkohtaisen striimausennätyksen vuodelle 2022, kun sitä kuunneltiin yhden päivän aikana 185 642 kertaa. ”Villieläin” ylitti kultalevyyn oikeuttavan kahden miljoonan striimauksen määrän. == Listasijoitukset == Lista Paras sijoitus Viikko Suomen virallinen lista 1\. 22/2022 Radiosoittolista 31\. 22/2022 == Sertifikaatiot == Valtio Sertifikaatti Striimauksia Suomi kultalevy 2 000 000 == Lähteet == == Aiheesta muualla == * Kappaleen musiikkivideo YouTubessa Luokka:Vuoden 2021 kappaleet Luokka:Ramses II:n kappaleet Luokka:Suomen singlelistan ykköset
Saint-Paulien

Saint-Paulien on kunta Ranskassa Haute-Loiren departementissa Auvergne-Rhône- Alpesin alueella. Se sijaitsee noin 14 kilometriä Le Puy-en-Velayn kaupungista luoteeseen. Château de la Rochelambert kuului de la Rochelambertin suvulle linnan rakentamisesta 1100-luvulta aina vuoteen 1922 saakka. Tuolloin se myytiin ulkopuoliselle. Linnan perustukset ovat peräisin 1100-luvulta, etelätornin barbakanet 1200-luvulta ja kahdeksankulmainen torni ympäröivine rakennuksineen 1300-luvulta. Kirjailija George Sand vieraili linnassa 14. kesäkuuta 1859. Seuraavassa kuussa hän kirjoitti romaanin "Jean de la Roche", jonka tapahtumat hän sijoitti tähän linnaan. pienoiskuva|vasen|Saint-Georgesin kirkko Saint-Georgesin kollegiaalinen kirkko on peräisin 1000-luvulta. Kirkko oli tuolloin linnoitettu. Kirkkoa on muutettu useasti vuosisatojen aikana. Viimeinen suuri muutostyö tehtiin 1900-luvun alussa. ==Tunnettuja kuntalaisia== *Pierre Julien (1731-1804), kuvanveistäjä ==Lähteet== ==Aiheesta muualla== Luokka:Haute-Loiren kunnat
Moe Tucker

Maureen Ann ”Moe” Tucker (s. 26. elokuuta 1944 Jackson Heights, Queens, New York, New York, Yhdysvallat) on yhdysvaltalainen rumpali, joka tunnetaan parhaiten rockyhtye The Velvet Undergroundin rumpalina yhtyeen kolmella ensimmäisellä studioalbumilla. Jätettyään The Velvet Undergroundin Tucker on julkaissut neljä sooloalbumia, soittanut Magnet-nimisessä yhtyeessä sekä ollut kiertueilla aika ajoin. Hän oli uransa alkuaikoina yksi harvoista naispuolisista rockrumpaleista. Tucker herätti huomiota omaperäisellä soittotyylillään: hän soitti rumpuja pääasiassa seisten, ja hän ei juuri käyttänyt lautasia tai hi-hatia. Tucker on kertonut musiikillisiksi esikuvikseen Babatunde Olatunjin, Bo Diddleyn sekä The Rolling Stonesin. Tuckerin isoveli tunsi The Velvet Undergroundin kitaristin Sterling Morrisonin, ja tätä kautta Tucker tutustui yhtyeeseen ja lopulta liittyi siihen 1965. Hän erosi yhtyeestä vuonna 1970 odottaessaan ensimmäistä lastaan. Tucker nimitettiin Rock and Roll Hall of Fameen vuonna 1996 The Velvet Undergroundin jäsenenä. Tucker on ollut naimisissa, mutta eronnut 1980-luvun puoliväliin mennessä, ja hänellä on viisi lasta. == Osittainen diskografia == === Sooloalbumit === *Playin’ Possum (1982) *Life in Exile After Abdication (1989) *I Spent a Week There the Other Night (1991) *Dogs Under Stress (1994) === The Velvet Underground === *The Velvet Underground & Nico (1967) *White Light/White Heat (1968) *The Velvet Underground (1969) == Lähteet == == Aiheesta muualla == Luokka:Yhdysvaltalaiset rumpalit Luokka:Vuonna 1944 syntyneet Luokka:Elävät henkilöt
Jouni Peura

Jouni Peura (s. 12. huhtikuuta 1955 Soini) on suomalainen pesäpalloilija. Peura edusti koko uransa Pesäpallon SM-sarjassa Alajärven Ankkureita. Hänen kasvattajaseuransa on Soinin Sisu. Peura saavutti kaksi SM-hopeaa kaudella 1980 ja kaudella 1987 ja kaksi SM-pronssia kaudella 1984 ja kaudella 1985. Peura pelasi kaksi Itä-Länsi-ottelua vuosina 1983 ja 1984 ja yhden Liitto- Lehdistö-ottelun vuonna 1984. https://www.pesis.fi/wp- content/uploads/2021/02/Peura-Jouni.xlsx Hän pelasi ulkopelissä etukentällä. https://elmotv.com/vihan-valtatie-on-jattanyt-ikuisen-leimansa-alajarven- ankkureiden-tarinaan/ Peura pelasi 261 SM-sarjan runkosarjan ottelua. Näissä hän löi 11 kunnaria ja 196 tavallista juoksua, toi 189 juoksua ja keräsi 1 021 kärkilyöntipistettä. Peura pelasi 34 SM-sarjan ylemmän loppusarjan ottelua. Näissä hän löi kaksi kunnaria ja 29 tavallista juoksua, toi 18 juoksua ja keräsi 115 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1955 syntyneet Luokka:Elävät henkilöt
Juanfernándezinlammaskoira

Juanfernándezinlammaskoira on chileläinen koirarotu. == Luonne ja käyttäytyminen == Rotu on äänetön.Morris, Desmond. Dogs - The Ultimate Dictionary of Over 1000 Dog Breeds, s. 704. Trafalgar Square, 2008: North Pomfret, Vermont. == Alkuperä == Rotua esiintyy ainoastaan Juan Fernándezin saarilla. Sen uskotaan mahdollisesti polveutuneen patagonianlammaskoirasta. ==Lähteet== Luokka:Chileläiset koirarodut Luokka:FCI:n ulkopuoliset rodut Luokka:Paimenkoirat
Von Heideman

von Heideman oli aatelissuku, joka on kirjattu Ruotsin ritarihuoneeseen 14.1.1824 aatelisena sukuna numero 2293 ja Suomen Ritarihuoneeseen 24.4.1834 aatelisena sukuna 196. Se omisti mm. Urajärven kartanon Asikkalassa ja Pilkanmaan kartanon Iitissä. Suku sammui mieslinjalla 31.12.1915 Hugo Oskar Alexander Magnus von Heidemaniin, ja kokonaan 30.9.1917.Suvut ja vaakunat - Suomen Ritarihuone ==Lähteet== *Heideman, von (1600 - ) – Kansallisbiografia *Von Heideman nr 2293 - Gustaf Elgenstierna, Den introducerade svenska adelns ättartavlor *Carpelan, Tor: Ättartavlor för de på Finlands Riddarhus inskrivna ätterna *Backström, Åke: (von) Heideman. –Gentes Finlandiae 2(1973), s. 132-135 === Viitteet === Luokka:Suomalaiset aatelissuvut Luokka:Ruotsin aateli
How I Met Your Father

How I Met Your Father on Isaac Aptakerin ja Elizabeth Bergerin luoma yhdysvaltalainen tilannekomediatelevisiosarja, joka on jatko-osa Ensisilmäyksellä () -sarjalle. Sarja kertoo Sophien (Hilary Duff) ja hänen ystäviensä elämästä New Yorkin Manhattanilla. Kehyskertomuksena Sophie (Kim Cattrall) kertoo pojalleen kuinka tapasi tämän isän aivan kuin Ensisilmäyksellä-sarjassa Ted kertoo omille lapsilleen kuinka tapasi näiden äidin. == Näyttelijät == === Pää === === Toistuvat === === Erikoisvierailijat === === Merkittävät vierailijat === == How I Met Your Dad == How I Met Your Dad on televisiosarja, jonka piti toimia jatko-osana Ensisilmäyksellä- sarjalle. Sarja piti tehdä alkuperäisen Ensisilmäyksellä-sarjan luojien Carter Baysin ja Craig Thomasin sekä Emily Spiveyn kanssa. Tämän sarjan odotettiin debytoivan vuonna 2014, mutta se hyllytettiin määräämättömäksi ajaksi, koska 20th Television päättikin olla tilaamatta sarjaa. Sarjaan ehdittiin kuitenkin tekemään pilottijakso. Sarjan juoni keskittyy Sallyn (Greta Gerwig) matkaan, jossa hän tapaa tyttärensä isän. Hän asuu New Yorkissa ystäviensä kanssa, on eroamassa ensimmäisestä miehestään, eikä hänellä ole aavistustakaan, mitä hän tekee elämällään. Huhtikuussa 2021 ilmoitettiin, että Hulu oli tilannut How I Met Your Father -sarjan ja Isaac Aptakerin ja Elizabeth Bergerin uudelleenkirjoittamaan How I Met Your Dad -sarjan ja Hilary Duffin näyttelemään päähenkilöä Sophiea. Aptaker ja Berger ohjasivat projektia sarjan luojina, käsikirjoittajina ja vastaavina tuottajina. === Näyttelijät === == Huomautukset == == Lähteet == Luokka:2020-luvun yhdysvaltalaiset tilannekomediat Luokka:Ensisilmäyksellä
Färsaarten parlamenttivaalit 2019

Färsaarten parlamenttivaalit 2019 pidettiin 31. elokuuta 2019. Vaaleissa valittiin Färsaarten parlamentin kaikki 33 edustajaa. Vaalit olivat tappio Aksel V. Johannesenin johtamalle koalitiohallitukselle, johon kuuluivat sosiaalidemokraattinen puolue, tasavalta ja Framsókn. Vaalien jälkeen hallituksen muodostivat unionipuolue, kansanpuolue ja keskustapuolue, ja pääministeriksi valittiin Bárður á Steig Nielsen. == Tausta == Färsaarten parlamentin eli Løgtingin jäsenet valitaan suhteellisella suljetulla listavaalilla D’Hondtin menetelmällä yhdestä, koko Färsaaret kattavasta vaalipiiristä. Vaalien ehdokasasettelu päättyi 17. elokuuta, johon mennessä ehdolle oli asettunut 179 ehdokasta yhdeksällä listalla. Ehdokkaista miehiä oli 121 ja naisia 58. == Tulokset == Puolue Äänet Paikat Muutos Määrä % A Kansanpuolue 8 298 24,5 % 8 2 C Sosiaalidemokraattinen puolue 7 495 22,2 % 7 1 B Unionipuolue 6 882 20,3 % 7 1 E Tasavalta 6 129 18,1 % 6 1 H Keskustapuolue 1 816 5,4 % 2 F Framsókn 1 562 4,6 % 2 D Itsehallintopuolue 1 158 3,4 % 1 1 K Framtakið fyri rættinum at velja kannabis 312 0,9 % 0 uusi L Føroyaflokkurin 167 0,5 % 0 uusi Yhteensä 33 819 100,0 % 33 Tyhjät äänet 82 Hylätyt äänet 47 Äänestäneet 33 948 Äänioikeutetut/äänestysprosentti 37 821 89,8 % Lähde: === Valitut === Vaaleissa valittiin parlamenttiin seuraavat edustajat: * kansanpuolue: Beinir Johannesen, Jacob Vestergaard, Jørgen Niclasen, Jógvan á Lakjuni, Christian Andreasen, Jákup Mikkelsen, Uni Rasmussen, Elsebeth Mercedis Gunnleygsdóttur * sosiaalidemokraattinen puolue: Aksel V. Johannesen, Ingilín Didriksen Strøm, Henrik Old, Heðin Mortensen, Djóni Nolsøe Joensen, Jóhannis Joensen, Bjarni Hammer * unionipuolue: Bárður á Steig Nielsen, Magnus Rasmussen, Helgi Abrahamsen, Kaj Leo Johannesen, Frimodt Rasmussen, Rósa Samuelsen, Johan Dahl * tasavalta: Høgni Hoydal, Sirið Stenberg, Bjørt Samuelsen, Kristina Háfoss, Beinta Løwe, Hervør Pálsdóttir * keskustapuolue: Jenis av Rana, Bill Justinussen * Framsókn: Bjarni K. Petersen, Poul Michelsen * itsehallintopuolue: Kristin Michelsen == Lähteet == Luokka:Färsaarten politiikka Luokka:Vuoden 2019 vaalit
Tasavalta (färsaarelainen puolue)

Tasavalta (), aiemmin Republikaaninen puolue () on färsaarelainen poliittinen puolue, joka kannattaa saarten itsenäisyyttä. Puolue on vasemmistolainen. Puolue on perustettu vuonna 1948, koska Färsaaret ei saanut itsenäisyyttä kansanäänestyksessä vuonna 1946. Puolueella on kuusi paikkaa 23:sta Färsaarten parlamentissa. Puolue sai vuoden 2019 vaaleissa 18 prosenttia äänistä. == Lähteet == Luokka:Färsaarten puolueet
Linguistic Society of America

Linguistic Society of America (lyh. LSA) on yhdysvaltalainen kielitieteeseen keskittyvä tieteellinen seura. Se on perustettu vuonna 1924, ja sillä on noin 5000 jäsentä. Järjestön puheenjohtaja marraskuussa 2020 valitt John Baugh. Järjestön tavoitteena on nostaa esiin kielitiedettä tieteenalana ja sen roolia yhteiskunnassa. Sääntöjensä mukaan LSA:n tehtävä on edistää kielitieteellistä tutkimusta. Sen vuosittain järjestämä kokoontuminen kerää yhteen tuhansia osallistujia ympäri maailmaa. == Organisaatio == LSA toimii erilaisten valiokuntien kautta, jotka keskittyvät yksittäisiin teemoihin. Tällaisia valiokuntia ovat mm.: * Eettinen valiokunta * Julkaisutoiminta * Varainkeruu * Opiskelijoiden asiat == Jäsenyys == Järjestö tekee eron kunnia- ja ainaisjäsenyyden välillä, mutta molemmat jäsenyyden muodot vapauttavat jäsenmaksuista. Ne, jotka ovat maksaneet jäsenmaksua 50 vuotta ovat automaattisesti ainaisjäseniä. Järjestön hallituksessa toimineet henkilöt saavat tittelin fellow. == Julkaisutoiminta == Järjestö toimittaa kolmea tieteellistä julkaisua: Language, Semantics and Pragmatics ja Phonological Data and Analysis. Kaikki kolme ovat vertaisarvioituja julkaisuja. Lisäksi LSA:lla on vuosittainen konferenssijulkaisu. Oman julkaisutoimintansa lisäksi LSA tekee myös yhteistyötä Routledgen kanssa The Routledge Guide to Linguistics -kirjasarjan tuotannossa. == Lähteet == Luokka:Yhdysvaltalaiset järjestöt Luokka:Kielitiede Luokka:Yhdysvaltain tiede ja tekniikka
Coburgin piirikunta

Coburgin piirikunta on piirikunta Oberfrankenin hallintopiirissä Baijeriin osavaltion pohjoisosassa Saksassa. Vuoden 2020 lopussa piirikunnassa oli 86 571 asukasta. Piirikunnan pinta-ala on 590 neliökilometriä, ja siihen kuuluu 17 kuntaa. Piirikunnan keskus on Coburg, joka ei kuitenkaan itse kuulu piirikuntaan. Suurin piirikuntaan kuuluva kaupunki on Neustadt bei Coburg. == Lähteet == == Aiheesta muualla == *Piirikunnan verkkosivut Luokka:Baijerin piirikunnat Luokka:Oberfranken
Allan Silván

Allan Johannes Silván (20. toukokuuta 1922 Piikkiö – 27. joulukuuta 2006) oli suomalainen liikennöitsijä, yrittäjä ja yritysjohtaja, joka sai liikenneneuvoksen arvonimen. Silván työskenteli vuodesta 1938 autokoriasentajana Autokori-yhtiössä, myös talvisodan aikana. Jatkosotaan hän osallistui panssarivaunun ja rynnäkkötykin ajajana. Liikenteenharjoittamisen Silván aloitti vuonna 1946 kuorma-autoilijana ja siirtyi 1950-luvun alussa liikekumppaninsa kanssa hoitamaan linja-autoyritystä. Yhtiön osakkuudesta vuonna 1958 luopunut Silván liikennöi tämän jälkeen oman yrityksensä nimissä viiden vuoden ajan Turussa. Ostettuaan vuonna 1963 Linjamatka-nimisen yhtiön hän palasi liikennöitsijäksi pääkaupunkiseudulle, aluksi erityisesti Espoon alueelle. Hänen yhtiönsä muistetaan muun muassa siitä, että se otti ensimmäisenä käyttöön nivelbussit Helsingistä länteen suuntautuneessa liikenteessä. Linjamatka-yhtiö tarjosi myös tilausajoja kotimaahan ja ulkomaille. Yritys myytiin vuonna 1980 Westendin Linjalle. Liikenneneuvoksen arvonimen Silván sai vuonna 1981. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1922 syntyneet Luokka:Vuonna 2006 kuolleet
Silván

Silván on sukunimi, joka on muun muassa seuraavilla suomalaisilla henkilöillä: * Allan Silván (1922–2006), yrittäjä ja yritysjohtaja, liikenneneuvos * Larry Silván (1955–1976), runoilija * Lauri Silván (s. 1932), jääkiekkoilija * Petteri Silván (s. 1972), endurokuljettaja
Unops

Unops eli YK:n projektipalvelujen toimisto () on Yhdistyneiden kansakuntien alaisuudessa toimiva itsenäinen toimisto, joka tarjoaa tukipalveluja YK:lle, YK:n jäsenvaltioille ja muille tahoille eri hankkeiden toteutuksessa muun muassa projektinhallinnan ja hankintojen sekä infrastruktuurihankkeiden kestävyyden kysymyksissä. Unops on toimeenpaneva järjestö, jonka toiminta voi liittyä kehitysyhteistyöhön, humanitaarisen apuun tai rauhanturvaamiseen. Unops toimii yhteistyössä yksityisen sektorin kanssa ja rahoittaa itse toimintansa projekteistaan saamilla tuotoilla, keräämättä jäsenmaksuja jäsenvaltioilta tai vapaaehtoisrahoitusta. Unopsin päätoimisto sijaitsee Kööpenhaminassa. Unopsin vaikuttavuussijoittamisen ohjelmatoimisto () on perustamisestaan 2020 alkaen sijainnut Helsingissä. Vaikuttavuussijoittamisessa on tavoitteena saada sijoitustuottojen lisäksi aikaan myönteisiä yhteiskunnallisia vaikutuksia. Vuodesta 2014 Unopsin johtajana toimi norjalainen poliitikko Grete Faremo, mutta hän erosi tehtävästä toukokuussa 2022 YK:n pääsihteerin António Guterresin pyynnöstä The New York Timesin julkaistua artikkelin Unopsin toimintaan liittyvistä epäselvyyksistä ja väärinkäytösepäilyistä. ==Helsingin-toimiston väärinkäytösepäilyt== Joulukuussa 2021 Helsinkiin vasta perustetun ohjelmatoimiston johtaja, ukrainalainen Vitaly Vanshelboim pantiin kaikessa hiljaisuudessa syrjään, epäiltynä sisäisessä tarkastuksessa taloudellisista väärinkäytöksistä. Asia tihkui julkisuuteen maaliskuussa 2022 Manchesterin yliopiston emeritusprofessorin Mukesh Kapilan blogikirjoituksissa. Kapila pitää paljastuneita väärinkäytöksiä YK:n suurimpiin kuuluvina. Huhtikuussa Unops myönsi, että S3i-ohjelmatoimiston hankkeisiin sijoitetut rahat, yhteensä noin 63 miljoonaa Yhdysvaltain dollaria, ovat vaarassa. Varoilla piti muun muassa rakentaa kehitysmaihin 1,3 miljoonaa edullista asuntoa, mutta mitään ei ole tapahtunut ja varat ovat kadoksissa. Suomen valtio rahoitti Helsingissä sijaitsevaa S3i-toimistoa pari vuotta yhteensä kymmenellä miljoonalla eurolla ennen kuin väärinkäytökset alkoivat tulla ilmi. Kesäkuussa 2022 Suomen ulkoministeriö kertoi harkitsevansa maksujensa takaisinperintää, mikäli ilmenee että kyse on ollut tarkoituksellisesta salailusta. Suomi myös keskeytti loppuvuoden 2022 maksatukset lukuisille YK-järjestöille Helsingin ohjelmatoimiston johtoa koskevan väärinkäytösepäilyn vuoksi ja vaatii jokaisen rahoittamansa YK-järjestön toiminnan tarkastusta. Heinäkuussa 2022 Tanskan poliisi vahvisti saaneensa rikosepäilyistä rikosilmoituksen.https://yle.fi/uutiset/3-12536466 ==Lähteet== ==Aiheesta muualla== *Unopsin verkkosivusto Luokka:Yhdistyneet kansakunnat
Turun Tähden

Turun Tähden on Aurajoen Nuorkauppakamarin vuodesta 1996 jakama tunnustus. Kyseinen tunnustus myönnetään turkulaisuutta taiteen, viihteen, urheilun ja elinkeinoelämän saralla positiivisella tavalla tunnetuksi tehneelle henkilölle tai ryhmälle. Turun Tähden -palkinnon ehdokkaat valitsee nimekäs raati ja lopulliset palkinnon saajat valitaan avoimella julkisella äänestyksellä. Hankkeen nimissä on vuoteen 2022 mennessä myönnetty 26 kappaletta tunnustuksia tähtien muodossa. Tähtiä on myönnetty 3 vuoden välein mutta vuodesta 2014 hanke oli pitkään tauolla. Turun Tähden palaa vuonna 2022, tuoden mukanaan Turun Veistämönaukiolle 5 uutta tähteä, joista yksi on huhtikuussa 2022 menehtyneelle Ilkka Kanervalle myönnetty postuumi kunniatähti. == Tunnustuksen saaneet == * 1996: Tamara Lund, Helena Kara, Pentti Viherluoto, Saku Koivu, Tommi Läntinen, Vilperin Perikunta, Matti & Teppo * 1999: Matti Salminen, Pepe Willberg, Anni Polva, Jarkko Laine * 2002: Karita Mattila, Reijo Mäki * 2005: Tuija Piepponen, Jussi ”Juba” Tuomola, Ruisrock-festivaali * 2008: Darude, Leena Lander, Aiju von Schöneman, Finlanders * 2011: Michael Monroe, Mikko Koivu, Mikko Kouki * 2014: Ismo Kallio, Ressu Redford, Robin * 2022: Ilkka Kanerva (postuumisti myönnetty kunniatähti), Kaj Stenvall, Mira Luoti, Pekka Hyysalo, Ilkka Paananen & Mikko Kodisoja == Lähteet == Luokka:Suomalaiset palkinnot
Jambiya

Jambiya () on Jemenistä peräisin oleva kaareva tikari, jonka käyttö on levinnyt koko Lähi-itään samoin kuin Etelä- ja Kaakkois-Aasiaan. Jemenissä tikari kuuluu 14 vuotta täyttäneen miehen varusteisiin. Tikarin kahva on perinteisesti tehty sarvikuonon sarvesta, mikä on merkinnyt uhkaa sarvikuonoille. == Lähteet == Luokka:Teräaseet
Jørgen Niclasen

Jørgen Niclasen (s. 17. tammikuuta 1969 Sørvágur) on färsaarelainen poliitikko, joka toimi kansanpuolueen puheenjohtajana vuosina 2007–2022. Hän on toiminut Färsaarten varapääministerinä vuosina 2008–2011 ja 2019–2022, valtiovarainministerinä vuosina 2011–2015 ja 2019–2022, ulkoministerinä vuosina 2008–2011 ja kalastusministerinä vuosina 1998–2003. Helmikuussa 2022 Niclasen jäi kiinni rattijuopumuksesta, minkä jälkeen hän erosi kaikista hallitusviroistaan sekä puoleensa puheenjohtajuudesta. Hän oli ajanut Vágurissa 1,26 promillen humalassa, kun rattijuopumuksen raja Färsaarilla on 0,2 promillea. Hänen seuraajakseen valtiovarainministeriksi ja varapääministeriksi nimitettiin Uni Rasmussen ja kansanpuolueen puheenjohtajaksi Christian Andreasen. == Lähteet == == Aiheesta muualla == Luokka:Vuonna 1969 syntyneet Luokka:Elävät henkilöt Luokka:Färsaarelaiset poliitikot
Rubiana

Rubiana () on kunta Italiassa Piemonten alueella sijaitsevassa Torinon metropolikaupungissaRubiana Sapere.it Rubiana Turismo Torino . Vuoden 2022 alussa kunnassa oli arviolta 2 386 asukasta. ==Lähteet== ==Aiheesta muualla== Luokka:Torinon metropolikaupungin kunnat
Bubiyan

Bubiyan on saari Kuwaitin rannikolla Persianlahdella. Sen koko on 863 km². Saari on asumatonta sotilasaluetta, mutta sille ollaan rakentamassa esimerkiksi suurta satamaa. Kuwait ja Irak ovat historiansa aikana kiistelleet Bubiyanin omistuksesta. Aluekiista saaresta ja muista alueista oli osasyy esimerkiksi Persianlahden sodalle. ==Maantiede== Bubiyan on Kuwaitiin kuuluva saari Persianlahden päässä. Se on osa saariryhmää Irakia ja Irania erottavan Shatt al-Arabjoen suun lounaispuolella. Pinta-alaa saarella on 863 km² ja se on Kuwaitiin kuuluvista saarista pinta-alaltaan suurin. Saaren leveys on noin 24 kilometriä ja pituus 40 kilometriä. Pinnanmuodoiltaan saari on matala ja tasainen. Saaren keskiosissa on joitakin ajoittain virtaavia wadeja. Rannikolla on soita ja marskimaata. Osa saaresta kuuluu Mubarak al-Kabirin Ramsar-alueeseen. Alueella on esimerkiksi huomattavia vesilintujen kantoja, kuten maailman suurin luolakahlaajan lisääntyvä yhdyskunta. ==Historia== Kuwaitin nykyinen hallitsijasuku Al Sabah nousi valtaan 1700-luvulla ja se piti myöhemmin yllä yhteyksiä ensin Osmanien valtakuntaan ja myöhemmin Yhdistyneeseen kuningaskuntaan. Osmanit pitivät 1800-luvulla hallitsijoita alaisinaan kuvernööreinä ja aluetta siten omanaan. Šeikki Mubarak al-Sabah solmi kuitenkin liittosopimuksen brittien kanssa vuonna 1899 ja Kuwaitista tuli brittiläinen protektoraatti. Britit ja osmanit tekivät puolestaan sopimuksen kiistelemästään Kuwaitista vuonna 1913. Kuwaitille annettiin epäselvä status muodollisesti osmanien alaisena alueena brittien vaikutusvallassa ja al-Sabahin perheen johtamana. Samassa sopimuksessa määriteltiin myös Kuwaitin rajoja. Siinä osmanit hyväksyivät ensi kerran kirjallisesti Kuwaitin hallitsijan vallan Bubiyanissa. Kuwait itsenäistyi vuonna 1961. Myös Irakista oli tullut itsenäinen ja se oli alkanut vaatia Kuwaitin hallitsemia Bubiyania ja pienempää Warbahia oman meriyhteydensä turvaamiseksi. Jännitteet aluekiistan osalta kiristyivät ajoitellen ja esimerkiksi vuonna 1973 Irak keskitti joksikin aikaa suuren määrän joukkojaan Kuwaitin rajalle. Kun Saddam Hussein päätti miehittää Kuwaitin vuonna 1990 Irakin joukot valtasivat muun muassa Bubiyanin. Kuwait vapautettiin Yhdysvaltojen johtamassa Persianlahden sodassa. Bubiyan on nykyisin asumatonta sotilasaluetta. Vuonna 2004 uutisoitiin suuren uuden sataman rakentamisesta saarelle. Aluetta on kehitetään osana niin sanottua "Silkkikaupunki"-kehityshanketta, johon kuuluu myös muita infrastruktuuriprojekteja. ==Lähteet== Luokka:Kuwaitin maantiede Luokka:Persianlahden saaret
Valaanpäät

Valaanpäät (Cetomimidae) on valaanpääkaloihin kuuluva kalaheimo. Heimon lajeja tavataan syvistä vesistä kaikista valtameristä. ==Taksonomia ja anatomia== Valaanpäiden heimo luokitellaan vaihtelevasti kuuluvaksi joko valaanpääkalojen, okakalojen (Stephanoberyciformes) tai limapääkalojen (Beryciformes) lahkoihin. Nykyään heimoon luetaan kuuluviksi 9 sukua ja 21-45 lajia ja useiden lajien uskotaan vielä olevan tieteelle kuvailemattomia. Aikaisemmin katsottiin karvakalojen (Mirapinnidae) ja vihikalojen (Megalomycteridae) olevan omat heimonsa, mutta ne ovat mahdollisesti valaanpäiden poikasvaiheita tai koiraita. Ruumiinrakenteeltaan valaanpäät ovat pitkänomaisia ja tukevahkoja. Suurimmillaan ne kasvavat noin 40 cm pitkiksi. Kalojen suu ja kita ovat hyvin suuret ja vatsalaukku kykenee venymään. Silmät ovat useimmiten pienet ja alkeelliset. Selkä- ja peräevät sijaitsevat ruumiin takaosassa. Lajien päässä on limatäytteisiä onkaloita. Väriltään valaanpäät ovat useimmiten mustia tai ruskeita. ==Levinneisyys ja elintavat== Valaanpäitä tavataan lauhkeilta ja lämpimiltä alueilta niin Atlantista, Intian valtamerestä kuin Tyynestämerestäkin. Ne elävät useimmiten 1 000-4 000 metrin syvyydessä. Eräiden arvioiden mukaan ne ovat yksiä yleisimpiä syvänveden kaloja. Lajien ravintoa ovat äyriäiset. ==Lähteet== *
Iryna Senyk

Iryna Senyk (8. kesäkuuta 1926 Lviv – 25. lokakuuta 2009) oli ukrainalainen runoilija, Ukrainalaisten nationalistien järjestön OUN:n ja Ukrainan Helsinki- ryhmän (UHG) jäsen. Hän oli poliittinen vanki syytettynä vastavallankumouksellisesta toiminnasta. Senykin lapsuudenkoti oli hengeltään isänmaallinen. Perheenjäseniä kuului itsenäisyyttä ajavaan sotilaalliseen ”sitšovi striltsi” -ryhmään. Senyk liittyi OUN:ään 1941, ja hänet pidätettiin 1945 syytettynä maanpetoksesta ja vastavallankumouksellisuudesta. Hänet tuomittiin kymmeneksi vuodeksi pakkotyöleirille ja elinikäiseen karkotukseen. Hän vapautui 1968 mutta ei saanut palata Lviviin, joten hän asettui Ivano- Frankivskiin ja tutustui kirjailijaryhmä 60-lukulaisiin. Hänet pidätettiin 1972 syytettynä ”neuvostovastaisesta agitoinnista ja propagandasta”. Paikallinen tuomioistuin määritteli hänet erittäin vaaralliseksi rikoksenuusijaksi. Tuomioistuin otti kuitenkin huomioon hänen terveydentilansa ja tuomitsi hänen kuuden vuoden kovennettuun pakkotyöleiriin ja viiden vuoden karkotukseen. Lievempää tuomiota perusteltiin sillä, että hän oli aiemmin ollut vakavasta syystä leikkauksessa. Hän suoritti tuomionsa mordvalaisella leirillä, missä hän osallistui nälkälakkoihin ja allekirjoitti ulkomaailmalle osoitettuja kirjeitä ja vetoomuksia. Leiriltä vapauduttuaan hän joutui karkotukseen. Senyk liittyi Ukrainan Helsinki-ryhmään ja laati Ukrainan Helsinki-ryhmän jäsenten Oksana Meškon ja Nina Strokatan kanssa vetoomuksen, jossa pyydettiin maailman huomiota Ukrainassa harjoitetulle valtioterrorille ja UHG:hen kohdistuvalle panettelulle. Hänet vapautettiin karkotuksesta 1983. Hänelle myönnettiin 2005 Ruhtinatar Olhan kunniamerkki ja 2006 palkinto rohkeudesta. Senyk oli aloittanut runojen kirjoittamisen jo lapsena ja selvisi vankeudesta henkisesti kirjoittamalla runoja ja harrastamalla kirjontaa. Senyk on haudattu Kiovaan Lytšakivin hautausmaalle. ==Lähteet== Luokka:Ukrainalaiset runoilijat Luokka:Ihmisoikeusaktivistit Luokka:Vuonna 1926 syntyneet Luokka:Vuonna 2009 kuolleet
SS Europa

SS Europa oli saksalaisen Norddeutscher Lloydin linjalaiva. Se rakennettiin Blohm + Vossin telakalla Hampurissa ja laskettiin vesille vuonna 1928. == Tietoa laivasta == === Tekniset tiedot === Alus oli 283 metriä pitkä ja 31 metriä leveä ja sen uppouma oli 49 796 tonnia. Aluksen pääkoneina oli neljä höyryturbiinia, jotka pyörittivät neljää potkuria. === Matkustajatilat === Matkustajapaikkoja laivalla oli: *1. luokka: 687 *2. luokka: 524 *3. luokka: 813 == Palvelus == Alus lähti 19. maaliskuuta 1930 neitsytmatkalleen Bremerhavenista New Yorkiin. Se otti Sinisen nauhan sisaralukseltaan SS Bremeniltä keskinopeudella 27,91 solmua ja piti sitä vuoteen 1933 asti. Toisen maailmansodan alettua vuonna 1939 Europa jäi seisomaan Bremerhaveniin. Alus seisoi satamassa vuoteen 1945 asti jolloin yhdysvaltalaiset takavarikoivat aluksen ja muuttivat sen joukkojenkuljetusalukseksi. Sodan päätyttyä yhdysvaltalaiset luovuttivat aluksen Ranskaan korvauksena SS Normandien menettämisestä. Alus upposi Le Havren satama-altaaseen törmättyään satamassa olleeseen hylkyyn vuonna 1948, kun myrsky repi aluksen kiinnikkeistään. Se nostettiin ylös seuraavana kesänä ja siirrettiin Saint-Nazaireen korjattavaksi. Korjaustöiden jälkeen Libertéksi nimetty alus liikennöi reitillä Le Havre-New York vuoteen 1961 asti. SS Francen käyttöönoton jälkeen alus otettiin pois liikenteestä ja romutettiin La Speziassa vuonna 1962. == Lähteet == == Aiheesta muualla == * Matti E. Mäkelä : Uiva kaupunki. Pikahöyry "Europa" - nykypäivien ihmelaiva. tavarataloja, urheilukenttiä, oma sanomalehti, vedenpitävät osastot, ihmeelliset pelastuslaitteet y.m., Hakkapeliitta, 21.11.1933, nro 47, s. 20, Kansalliskirjaston digitaaliset aineistot Luokka:Linjalaivat Luokka:Höyrylaivat
Mikael Edlund

Mikael Edlund (s. 1950) on ruotsalainen säveltäjä.Mikael Edlund Föreningen svenska tonsättareMikael Edlund Nationalencyklopedin Edlund on Lars Edlundin poika. Hänen omat musiikilliset juurensa ovat rock- ja popmusiikissa. Hän kuitenkin opiskeli myös Tukholman kuninkaallisessa musiikkikorkeakoulussa modernistien, kuten Ingvar Lidholmin ja Arne Mellnäsin johdolla. Edlundin tuotanto on tyyliltään improvisatorista.The Lost Jugglery Caprice Records Edlund pääsi Ruotsin säveltäjäliiton jäseneksi vuonna 1978. 5\. tammikuuta 2009 hän sai Erik Järnåkerin muistoa vaalivan Saltö-säätiön sävellyspalkinnon teoksesta Solo.Stort tonsättarpris till Mikael Edlund Kungliga Musikaliska Akademien == Lähteet == Luokka:Ruotsalaiset säveltäjät Luokka:Vuonna 1950 syntyneet Luokka:Elävät henkilöt
Jenny Hettne

Jenny Hettne (s. 1977 Göteborg) on ruotsalainen säveltäjä.Jenny Hettne Föreningen svenska tonsättare Hettne on opiskellut sävellystä muiden muassa Henrik Strindbergin, Ole Lützow-Holmin, Jörg Mainkan ja Bent Sørensenin johdolla. Hän suoritti maisterin tutkinnon sävellyksessä Göteborgin yliopiston Högskolan för scen och musikissa. Hettne pääsi Ruotsin säveltäjäliiton jäseneksi vuonna 2008. Hettne on säveltänyt orkesterille ja pienemmille kokoonpanoille, välillä yhdistäen elektronisia osuuksia akustiseen musiikkiin. Läheistä yhteistyötä hän on tehnyt muiden muassa Sören Hermanssonin, Jörgen Petterssonin, Karin Hellqvistin ja Mårten Falkin kanssa. Näille muusikoille hän on säveltänyt erityisesti heille suunnattuja sooloteoksia. Hettnen musiikkia on esitetty eri puolilla maailmaa lukuisissa festivaaleissa, kuten International Society for Contemporary Musicin World Music Daysissa ja Nordic Music Daysissa. == Lähteet == Luokka:Ruotsalaiset säveltäjät Luokka:Vuonna 1977 syntyneet Luokka:Elävät henkilöt
Tyrisevän työväentalo

Tyrisevän Työväenyhdistys Pyrkivän talo sijaitsi Sääksmäen Tarttilan kylässä. Hirsirakenteinen työväentalo valmistui 1913, ja se tuhoutui tulipalossa 1916. ==Historia== Tyrisevän Työväenyhdistys Pyrkivä perustettiin vuonna 1907. Vuonna 1908 päätettiin laittaa huvitalo laudoista Tarttilasta hankitulle tontille. Tarvikkeita hankittiin huutokaupoista. Rakennus valmistui vuonna 1909, ja sille annettiin nimeksi ”Työväen huvila”. Talossa järjestettiin iltamia ja kokouksia. Vuonna 1912 hankittiin taloon ravintolakalusto. Kamiina oli hankittu aikaisemmin. Jo toukokuussa 1910 nousi esille talon paikan muuttaminen, sillä maan vuokrasopimus oli sanottu irti. Heinäkuussa 1911 hyväksyttiin tonttimaan kauppakirja. Päätettiin purkaa ”huvila” ja rakentaa uusi talo. Yhdistyksen toiminta ei jatkunut sisällissodan jälkeen. Kuntaliitosten myötä Tyrisevän alue liitettiin Toijalaan 1975. ==Rakennus== Talo valmistui vuonna 1913. Sitä varten hankittiin hirret vanhasta navetasta. 4. toukokuuta 1913 yhdistys piti ensimmäisen kokouksensa ”Sääksmäen pitäjän Tarttilan kylässä omalla talolla”. Taloa kohennettiin jatkuvasti ja vuonna 1916 laitettiin kaksi ovea, vinttiin tuplalasit, ilmanvaihtoluukku ja sammalia välikattoon. Talo tuhoutui tulipalossa jo Tapaninpäivänä 26. joulukuuta 1916. Palo sai alkunsa kamiinan piipusta lentäneestä kipinästä ja palosta saatiin pelastettua vähän irtaimistoa, kuten yhdistyksen lippu ja näyttämön esirippu. == Lähteet == Luokka:Sääksmäki Luokka:Työväentalot Luokka:Suomen entiset rakennukset ja rakennelmat Luokka:Valkeakosken työväentalot
Stockholm Saxophone Quartet

Stockholm Saxophone Quartet () on ruotsalainen saksofonikvartetti, joka perustettiin vuonna 1969. Sen kokoonpano on ajan mittaan vaihdellut, mutta pitkäaikaisia jäseniä ovat olleet Sven Westerberg, Jörgen Pettersson, Leif Karlborg ja Per Hedlund.Stockholm Saxophone Quartet Pohjoismainen yhteistyö Stockholm Saxophone Quartet on keskittynyt erityisesti nykytaidemusiikkiin. Se on tehnyt läheistä yhteistyötä monien ruotsalaisten ja ulkomaalaisten säveltäjien kanssa, ja erityisesti sitä varten on suunnattu satojaStockholm Saxophone Quartet 50 years Konserthuset Stockholm uusia musiikkiteoksia. Yhteistyökumppaneihin on kuulunut myös tanssijoita, koreografeja, kirjailijoita ja performanssitaiteilijoita. Kvartetti on esiintynyt monissa Euroopan maissa, Japanissa, Egyptissä, Israelissa, Yhdysvalloissa, Etelä- Afrikassa ja Mongoliassa. Stockholm Saxophone Quartet on tehnyt lukuisia levytyksiä ja saanut useita merkittäviä ruotsalaisia musiikkipalkintoja. == Lähteet == == Aiheesta muualla == * Viralliset sivut Luokka:Saksofonikvartetit Luokka:Ruotsalaiset yhtyeet
Logi Már Einarsson

Logi Már Einarsson (s. 21. elokuuta 1964) on islantilainen poliitikko, joka toimi sosiaalidemokraattisen liiton puheenjohtajana vuosina 2016–2022. Logi syntyi Akureyrissä. Hän valmistui arkkitehdiksi Oslon arkkitehtikorkeakoulusta vuonna 1992, josta lähtien hän työskenteli arkkitehtina vuoteen 2016 asti. Vuosina 2010–2012 hän toimi opettajana Reykjavíkin yliopistossa sekä Islannin arkkitehtiliiton puheenjohtajana. Vuosina 2012–2016 Logi istui Akureyrin kaupunginvaltuustossa. Hänet valittiin Alltingiin vuoden 2016 parlamenttivaaleissa Norðausturkjördæmi-vaalipiiristä; vaalien jälkeen hänet valittiin sosiaalidemokraattisen liiton puheenjohtajaksi Oddný G. Harðardóttirin erottua toimesta. Vuodesta 2022 hän on toiminut Alltingin tulevaisuusvaliokunnan puheenjohtajana. Logi on naimisissa Arnbjörg Sigurðardóttirin kanssa. Heillä on vuosina 1997 ja 2004 syntyneet lapset. == Lähteet == Luokka:Vuonna 1964 syntyneet Luokka:Elävät henkilöt Luokka:Islannin puolueiden puheenjohtajat
Jonesboro (Arkansas)

Jonesboro on kaupunki Yhdysvaltain Arkansas’n osavaltion koilliskulmassa, Craigheadin piirikunnassa. Kaupunki on osavaltion koillisosien suurin ja piirikuntansa hallintokeskus. Kaupungin väkiluku vuonna 2021 oli 79 324 asukasta, ja kaupungin pinta-ala on noin 205 asukasta neliökilometrillä. Kaupungin väestötiheys on noin 387 asukasta neliökilometrillä. Kaupungin väkiluku on kasvussa. Kaupunki perustettiin vuonna 1859. Kaupungin ja osavaltion suurimman kaupungin, Little Rockin, välinen etäisyys on noin 211 kilometriä. == Väestö == Kaupungissa asui vuoden 2020 väestönlaskennan mukaan 78 524 asukasta. Vuoden 2021 arvion mukaan kaupungissa asui 79 324 asukasta. Heistä suurin osa (51,7 %) oli naisia ja valkoisia (70,9 %). Mustia tai afroamerikkalaisia oli 20,9 %. Ulkomailla syntyneitä oli 5,1 % ja veteraaneja 3 627, joista suurin osa taisteli Vietnamin sodassa. 96,1 % oli maan kansalaisia. Väestön mediaani-ikä on 32,8 vuotta, ulkomaalaisilla hieman korkeampi kuin maassa syntyneillä. === Väestönkehitys === Lähde: Vuosi Väestö Vuosi Väestö 1870 155 1950 16 310 1880 NA 1960 21 418 1890 2 065 1970 27 050 1900 4 508 1980 31 530 1910 7 123 1990 46 535 1920 9 384 2000 55 515 1930 10 326 2010 67 263 1940 11 724 2021 79 324 == Ilmasto == Kaupungissa on kuumat kesät ja kylmät talvet. Kuumin kuukausi on heinäkuu ja kylmin tammikuu. Sateisin kuukausi on toukokuu ja vähäsatesin kesäkuu. Osavaltion ilmasto luokitellaan kosteaksi ja subtrooppiseksi. == Lähteet == Luokka:Arkansas’n kaupungit
Juha Partanen (pesäpalloilija)

Juha Partanen (s. 3. kesäkuuta 1973) on uransa lopettanut suomalainen pesäpalloilija. Hän edusti koko uransa Superpesiksessä pelaavia Pattijoen Urheilijoita. Partanen saavutti yhden SM-hopean kaudella 2002 ja yhden SM- pronssin kaudella 2001. Hän pelasi yhden Itä-Länsi-ottelun vuonna 1999. Partanen pelasi 204 Superpesiksen runkosarjan ottelua. Näissä otteluissa hän löi kolme kunnaria ja 12 tavallista juoksua, toi 157 juoksua ja keräsi 544 kärkilyöntipistettä. Partanen pelasi 44 Superpesiksen ylemmän loppusarjan ottelua. Näissä otteluissa hän löi kaksi tavallista juoksua, toi 32 juoksua ja keräsi 112 kärkilyöntipistettä. Partanen pelasi kymmenen Superpesiksen alemman loppusarjan ottelua. Näissä hän löi yhden kunnarin, toi 17 juoksua ja keräsi 51 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1973 syntyneet Luokka:Elävät henkilöt
Tarttilan työväentalo

Tarttilan työväentalo sijaitsee Valkeakosken Sääksmäellä Tarttilan kylässä. Hirsirakenteinen työväentalo valmistui 1920-luvulla. Vuonna 2012 helsinkiläiset Kati Korpinen ja Pauli Ahopelto ostivat Tarttilan työväentalon Sääksmäen Työväenyhdistykseltä. He kunnostavat taloa kulttuuritaloksi. ==Historia== ===Yhdistyksen perustaminen, alkuvaiheet=== Tarttilan Työväenyhdistys perustettiin vuonna 1906. Alkuajan pöytäkirjat ovat hävinneet, joten tarkkaa tietoa ei ole. Vesistöjen rikkoman Sääksmäen pitäjän eri puolille syntyi samaan aikaan peräti kahdeksan työväenyhdistystä, joista osa toimi vain kansalaissotaan asti. Osa sulautui yhteen ja lopulta kaikki Sääksmäen työväenyhdistykset sulautuivat vuonna 1992 yhdeksi yhdistykseksi, joka otti nimekseen Sääksmäen Työväenyhdistys ry. Vuodesta 1946 lähtien pöytäkirjat ovat säilyneet ja niiden perusteella Saarioispuolen ja Tarttilan Työväenyhdistykset olivat sulautuneet yhteen, ja 18. helmikuuta 1945 pidetyssä vuosikokouksessa yhdistys otti nimekseen Saarioispuolen Tarttilan Työväenyhdistys. ===Toimintaa työväentalolla=== Kun oma talo oli saatu käyttökuntoon sodan jälkeen, siellä järjestettiin iltamia, tansseja ja pihapiirissä urheilukilpailuja. Taloa myös vuokrattiin ulkopuolisille varojen hankkimiseksi. Yhdistykseen perustettiin naisjaosto ja nuoriso-osasto. 1960-luvulla yhdistyksen toiminta hiipui ja vuonna 1986 yhdistys lopetti aktiivisen toiminnan. Eri vaiheiden jälkeen yhdistys sulautui Huittulan Työväenyhdistykseen, johon samanaikaisesti sulautui myös Pohjois-Sääksmäen Työväenyhdistys ja lopulta Huittulan Työväenyhdistys vaihtoi nimensä Sääksmäen Työväenyhdistykseksi vuonna 1992. Ensimmäinen yhteinen tapahtuma järjestettiin Tarttilan työväentalolla 15. elokuuta 1992 Elojuhlan nimellä. ==Rakennus== Mansardikattoinen Tarttilan työväentalo on valmistunut 1920-luvulla. Sotavuosiksi työväentalo oli vuokrattu sotilasmajoitukseen, minkä aikana suuri osa irtaimistosta ja ikkunoista oli rikkoutunut. Vuonna 1947 laitettiin taloon tapetit sekä saliin että ravintolaan. Vuonna 1948 kunnostettiin työväentalon keittiö ja ravintola asunnoksi. Keittiöön laitettiin uusi ulko-ovi ja tehtiin lämpöeristystä. 1950 ostettiin lisää tonttimaata talon laajentamista varten. Rahavaikeuksista johtuen laajentaminen kuitenkin lykkääntyi vuosi vuodelta. Vuonna 1986 Tarttilan Työväenyhdistys esitti Huittulan Työväenyhdistykselle, että se ottaisi Tarttilan Työväentalon hoitoonsa ja tämä johti lopulta yhdistysten sulautumiseen, ja vuodesta 1992 lähtien talo oli kaikkien sääksmäkeläisten työväenyhdistysten yhteisen Sääksmäen Työväenyhdistys ry:n omistama ja hallinnoima. Talo oli hyväkuntoinen, ulkopinta ja peltikatto oli ehostettu maalaamalla, seiniä oli lämpöeristetty ja lattia laitettu tanssittavaan kuntoon. Taloon oli lupa ottaa 150 henkeä kerrallaan. 1990-luvun lopulla talo vuokrattiin ulkopuolisille ja vuonna 2012 se myytiin. == Lähteet == == Aiheesta muualla == * Luokka:Valkeakosken työväentalot
Ogden (Utah)

Ogden on kaupunki Yhdysvaltain Utahin osavaltion pohjoisosissa, Weberin piirikunnassa. Ogden on piirikuntansa hallinnollinen keskus. Kaupungissa asui vuoden 2021 heinäkuussa 86 798 asukasta, ja sen pinta-ala on noin 70 neliökilometriä. Kaupungin väestötiheys on noin 1 240 asukasta neliökilometrillä. Kaupunki sijaitsee 51 kilometrin päässä Salt Lake Citystä. Kaupunki perustettiin vuonna 1850. == Väestö == Ogdenin väestö oli vuoden 2020 väestönlaskennassa 86 830 asukasta, ja se laski vuoden 2021 heinäkuuhun mennessä arviolta 32 asukkaalla, 86 798 asukkaaseen. Vuoteen 2010 verrattuna väestö on kasvanut. Väestöstä enemmistö (51,4 %) on miehiä. 82 % on valkoisia ja 32 % on latinoja. 11,9 % asukkaista on syntynyt ulkomailla, ja 92 % asukkaista on maan kansalaisia. Väestön mediaani-ikä on noin 32 vuotta, maassa syntyneillä 30 ja ulkomailla syntyneillä 40. Kaupungissa keskimääräisen talouden tulot ja arvo ovat keskimäärin koko osavaltiota pienempiä. == Ilmasto == Kaupungissa on kylmät talvet ja lämpimät kesät. Kylmin kuukausi on tammikuu ja lämpimin heinäkuu. Sateisin kuukausi on toukokuu ja kuivin heinäkuu. Lunta ei sada ollenkaan toukokuusta syyskuuhun, ja tammikuussa sitä sataa eniten. == Lähteet == Luokka:Utahin kaupungit
Vuoripioni

Vuoripioni (Paeonia officinalis) on kasvilaji pionikasvien heimossa, jonka monia lajeja ja lajikkeita kasvatetaan koristekasveina ja leikkokukiksi. == Ulkonäkö ja koko == Vuoripioni kasvaa 25–80 cm korkeaksi. Lehdet ovat vihreät, alapuolelta pehmeän nukan peittämät. Ne ovat kerrannaisia ja kolmilehdykkäisiä. Ruusunpunaiset, yksinkertaiset, vuokkomaiset kukat kasvavat varren päähän. == Levinneisyys ja kasvuympäristö == Vuoripioni kasvaa luonnonvaraisena Keski- ja Etelä-Euroopassa. Se ei siedä seisovaa vettä, vaan viihtyy aurinkoisella paikalla, keskiravinteisessa, tuoreessa ja erittäin hyvin vettä läpäisevässä maassa. == Lähteet == Luokka:Pionikasvit
Sigurður Ingi Jóhannssonin hallitus

Sigurður Ingi Jóhannssonin hallitus oli Islannin hallitus, joka astui virkaan 7. huhtikuuta 2016 Sigmundur Davíð Gunnlaugssonin erottua pääministerin virasta ja hallitsi 11. tammikuuta 2017 asti. Hallitus oli edistyspuolueen ja itsenäisyyspuolueen koalitiohallitus. Hallitus koostui 10 ministeristä. == Ministerit == |- | Sosiaali- ja asumisministeri | rowspan="2" style="background-color: | | rowspan="2" | Eygló Harðardóttir | 7. huhtikuuta 2016 | 11. tammikuuta 2017 | rowspan="2" | Edistyspuolue | rowspan="2" | |- | Pohjoismaisen yhteistyön ministeri | 7. huhtikuuta 2016 | 11. tammikuuta 2017 |- == Lähteet == Luokka:Islannin hallitukset
Webb (New York)

Webb on kunta (town) New Yorkin osavaltiossa, Yhdysvalloissa. Sen väkiluku oli 1 797 vuonna 2020. Kunta sijaitsee Herkimerin piirikunnassa, ja se on maapinta-alaltaan New Yorkin osavaltion suurin kunta. == Väestö == Vuonna 2020 Webbissä asui 1 797 asukasta ja 603 kotitaloutta. Asukkaiden mediaani-ikä oli 59,5 vuotta ja kotitalouksien mediaanitulot olivat 88 750 dollaria. 10,1 % asukkaista puhui kotonaan jotain muuta kieltä kuin englantia ja 1,2 % asukkaista oli syntynyt ulkomailla. == Lähteet == Luokka:New Yorkin kunnat
Cape Coral

Cape Coral on kaupunki Yhdysvaltain Floridan osavaltiossa, Leen piirikunnassa, Caloosahatcheejoella. Kaupunki on perustettu vuonna 1957. Kaupungissa asui vuoden 2021 heinäkuussa 204 510 asukasta, ja sen pinta-ala oli noin 275 neliökilometriä. Kaupunki on toiseksi suurin pinta-alan mukaan Floridassa. Kaupungin väestötiheys on 744 asukasta neliökilometrillä. == Historia == Kaupungin historia alkaa siitä, kun Leonard ja Jack Rosenin yritys osti suuren maa-alueen kaupungin nykyiseltä paikalta alle 700 000 dollarilla vuonna 1957. 1958 ensimmäiset talot rakennettiin, ja kahdessa vuodessa kaupungissa oli jo 280 asukasta. Vuonna 1970 kaupunki muuttui kaupungiksi. == Väestö == Kaupungin väkiluku vuoden 2020 väestönlaskennassa oli 194 979 asukasta. Vuoden 2021 arvioon se oli noussut lähes 10 000 asukkaalla, 204 510 asukkaaseen. Vielä vuonna 2010 asukasluku oli 154 304. Asukkaista 16,6 % on syntynyt ulkomailla ja 94,4 % on maan kansalaisia. 85,5 % asukkaista oli valkoisia, 22,6 % latinoja, 4,3 % mustia tai afroamerikkalaisia ja 1,9 % aasialaisia. Asukkaiden mediaani-ikä on 46,7 vuotta, ulkomaalaisilla hieman enemmän kuin maassa syntyneillä. == Ilmasto == Kaupungin lämpimimmät kuukaudet ovat kesä-elokuu, ja kylmin kuukausi on tammikuu, jolloin silloinkin korkein lämpötila on 23 celsiusastetta. Sateisin kuukausi on elokuu ja kuivin joulukuu. == Lähteet == Luokka:Floridan kaupungit Luokka:Leen piirikunta (Florida)
Illugi Gunnarsson

Illugi Gunnarsson (s. 26. elokuuta 1967) on islantilainen itsenäisyyspuolueen poliitikko, joka istui kansanedustajana Alltingissä vuosina 2009–2016 ja toimi vuosina 2016–2017 Islannin opetus- ja kulttuuriministerinä. Illugi syntyi Siglufjörðurissä. Hän suoritti taloustieteen kandidaatintutkinnon Islannin yliopistossa vuonna 1995 ja MBA-tutkinnon London Business Schoolissa vuonna 2000. Vuosina 2000–2005 hän toimi pääministeri Davíð Oddssonin avustajana. Hänet valittiin Alltingiin vuoden 2009 vaaleissa. Vuonna 2013 hänet nimitettiin opetus- ja kulttuuriministeriksi, jossa virassa hän toimi vuoteen 2017 asti. Illugi on naimisissa Brynhildur Einarsdóttirin kanssa. Heillä on vuonna 2012 syntynyt tytär. == Lähteet == Luokka:Vuonna 1967 syntyneet Luokka:Elävät henkilöt Luokka:Islannin ministerit
Anne Buttimer

Anne Buttimer (1938 Cork, Yhdistynyt kuningaskunta – 15. heinäkuuta 2017) oli irlantilainen kansainvälisesti arvostettu ja runsaasti julkaissut maantieteilijä ja vuodesta 1991 Dublinin yliopiston professori. Hän sai useita kunnianosoituksia, muun muassa Vautrin Luz Prize, jopa "maantieteen nobeliksi" nimitetty palkinto myönnettiin hänelle vuonna 2014. Anne Buttimer saavutti tohtorin arvonsa Seattlessa, Yhdysvalloissa vuonna 1965, ja toimi siellä myöhemmin apulaisprofessorina. Hänen tutkimusalueitaan olivat sosiaali-, kulttuuri- ja kaupunkimaantiede, sekä ihmisen vaikutus maantieteeseen. Hän toimi myös Kanadassa ja, Ranskassa sekä Ruotsissa Lundin yliopistossa. Vuosina 2000–2004 hän toimi International Geographical Unionin puheenjohtajana. Hän oli kunniatohtorina myös Grenoblen Joseph Fourier University-yliopistossa sekä Joensuun ynnä Tarton yliopistoissa. Hän on ollut Academia Europæan jäsen vuodesta 1993.https://www.ae-info.org/Search.jsp?query=Anne+Buttimer == Lähteet == Luokka:Irlantilaiset tieteilijät Luokka:Maantieteilijät Luokka:Irlantilaiset professorit Luokka:Vuonna 1938 syntyneet Luokka:Vuonna 2017 kuolleet Luokka:Academia Europæan jäsenet